Lars Mehlum

**Lars Mehlum** (født 7. desember 1956) er en norsk psykiater. Han er professor i psykiatri og suicidologi ved Universitetet i Oslo og grunnlegger av og senterleder ved Nasjonalt senter for selvmordsforskning og -forebygging. 

Mehlum har hatt mange norske og internasjonale lederverv, blant annet som president for organisasjonene International Association for Suicide Prevention, International Academy of Suicide Research, og European Society for the Study of Personality Disorders og han har vært visepresident for International Society for the Study of Personality Disorders. Han har også vært leder for Institutt for Psykiatri ved Universitetet i Oslo samt overlege ved Kontoret for katastrofepsykiatri.

Han er grunnlegger og tidligere leder for Norsk forening for Dialektisk Atferdsterapi (2017), han var med å grunnlegge World Dialectical Behaviour Therapy Association (WDBTA) i 2021 og European Dialectical Behaviour Therapy Association (EDBTA). I Norge grunnla han i 1999 Landsforeningen for etterlatte ved selvmord (LEVE) sammen med Kari Dyregrov og Nils-Petter Hauge. Han har også arbeidet mye med utvikling av nye behandlingsformer for personer som har økt risiko for selvmord. Blant annet startet han forskning og utdanning i psykoterapimetodene dialektisk atferdsterapi og forlenget sorgterapi i Norge. 

Mehlum har skrevet en lang rekke forskningsartikler, samt lærebøker blant annet om forståelse av og forebygging av selvmord, om selvskading, om intervensjon ved traumatisk stress eksponering. Han er redaktør for det fagfellevurderte tidsskriftet *[[Suicidologi (tidsskrift)|Suicidologi]]* samt medredaktør av flere internasjonale tidsskrifter. 

## Utmerkelser

* H.M. Kongens gullmedalje for forskningarbeidet "Rom for unge liv" (1995)
* Ringel Service Award for outstanding contributions in the field of suicide prevention.  International Association for Suicide Prevention and Crisis Intervention (2001)
* LEVE-prisen - Landsforeningen for etterlatte ved selvmord (2010)
* The Michael Kelleher Memorial Lecture. Irish Association of Suicidology (2012)
* Schizofrenidagenes ærespris - Psykiatrisk Opplysningsfond (2022)
* Æresmedlem - Norsk forening for Dialektisk atferdsterapi (2023)
* Æresmedlem - Spanish Association for the Study of Personality Disorders (2025)

## Bøker
* Weisæth L, Mehlum L (eds): *Mennesker traumer og kriser*. Oslo, Universitetsforlaget, 1993.
* Mehlum L: *Clinical Studies of suicidal behaviour in the young with special reference to personality disorders*. Oslo, University of Oslo, 1994.
* Hytten K, Mehlum L, Gjertsen F: *Rom for unge liv. Selvmord hos barn og ungdom. Utviklingen i Norge de siste 20 år*. Forklaringsforsøk. Oslo, University of  Oslo 1995.
* Mehlum L (red): *Tilbake til livet. Selvmordsforebygging i teori og praksis*. Høyskoleforlaget, 1999. 469 pp.
* Amundsen K, Mehlum L og Schjelderup G (red): *Humanististisk-medisinske perspektiver på selvmord og forebygging*. Universitetet i Oslo, 2001.
* Retterstøl N, Ekeberg Ø, Mehlum L. *Selvmord – et personlig og samfunnsmessig problem*. Oslo, Gyldendal Akademisk, 2002. 350 p.
* Herrestad H, Mehlum L (red). *Uutholdelige liv. Om selvmord, eutanasi og behandling av døende*. Oslo, Gyldendal Akademisk, 2005.
* Ribe K, Mehlum L. *Ut av selvskading. Veier til forståelse*. Oslo, Fagbokforlaget, 2015. ISBN 978-82-450-1459-4
* Mehlum L, Milde AM, Norevik A (red). *Selvmordsforebygging i skolen*. Universitetsforlaget, 2024 ISBN 9788215060224.

## Referanser


## Eksterne lenker
*